open-index/open-wikipedia-markdown huggingface dataset:
Lehtipistiäiset

**Lehtipistiäiset** (Tenthredinidae) on pistiäisten lahkoon kuuluva heimo. Se on sahapistiäisten yläheimon suurin heimo: Suomessa elää yli 600 lajia.

Aikuiset ovat ruumiiltaan tanakoita ja tasapaksuja. Peräpäässä on munanasetin, jonka hyönteinen voi vetää sisään tuppeen. Lehtipistiäisten munanasetin ei ole kehittynyt pistimeksi. Toukat muistuttavat perhostoukkia, mutta niillä on vähintään kuusi paria jalkoja. Häirittynä monet nostavat takapäänsä pystyyn ja heiluttavat sitä.

Aikuiset lehtipistiäiset syövät mettä tai pikkuhyönteisiä. Toukat syövät lehtiä.

Suomessa eläviä lehtipistiäisiä ovat mm. iso- ja pikkukarviaispistiäinen, isolehtikuusipistiäinen, kuusenneulaspistiäinen ja *[[Tenthredo mesomelas]]*.

## Lähteet
* Eliöiden määritys: Selkärangattomia eläimiä. *[http://www.helsinki.fi/project/biologian-oppimateriaalit/ Biologian oppiminen 2000-luvulla]*. Annikki Lappalainen ja Helsingin yliopiston Soveltavan kasvatustieteen laitos 2004.
* Fauna Europaea 
* Laine, Lasse J. Suomen luonto-opas. WSOY. Porvoo. 2000. 

### Viitteet

## Aiheesta muualla
*Laji.fi: Lehtipistiäiset (''Tenthredinidae'')
*ITIS: Tenthredinidae 
*University of Michigan, Animal Diversity Web (ADW): Tenthredinidae, common sawflies, tenthredinid sawflies 
*Iowa State University, Bug Guide: Family Tenthredinidae - Common Sawflies 
*Pherobase: Family - Tenthredinidae
HMS Alamein

**HMS Alamein** (viirinumero D17) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodan lopulla.

## Valmistus

Alus tilattiin 10. maaliskuuta 1943 työnumerolla J4876 Hawthorn Leslie and Companyltä Hebburnista, missä köli laskettiin 1. huhtikuuta 1944 telakkanumerolla 665. Alus laskettiin vesille 12. toukokuuta 1945 ja valmistui 20. maaliskuuta 1947.

## Palvelus
*Alamein* piti liittää palvelukseen otettaessa 6. hävittäjälaivueeseen, mutta sodan päättymisen jälkeisen miehistöpulan vuoksi se liitettiin 1946 Kotilaivaston 4. hävittäjälaivueeseen. Alus aloitti varsinaisen palveluksensa vasta huhtikuussa 1948. Se saattoi sisaraluksensa *[[HMS Barrosa (D68)|HMS Barrosan]]* kanssa lentotukialus *[[HMS Vengeance (R71)|HMS Vengeancea]]* harjoiteltaessa Britteinsaarten vesillä ja pohjoisilla merialueilla, mutta alus ei osallistunut Pohjois-Irlantiin tehtyihin laivastovierailuihin. Alus oli 15. joulukuuta 1948 - 1. helmikuuta 1949 huollossa Devonportissa. Alus vaurioitui lievästi kolaroidessaan 3. tammikuuta 1949 C620:n kanssa. Se oli toukokuusta elokuuhun 1949 Välimerellä, minkä jälkeen se oli 5. syyskuuta - 7. lokakuuta 1949 jälleen Devonportissa, missä sille asennettiin savunkehittimet. Alus oli 28. marraskuuta 1949 - 20. tammikuuta 1950 huollossa. Alus osallistui 1950 Kotilaivaston kevätpurjehdukseen, jonka aikana osaston alukset kävivät Välimerellä vieraillen muun muassa Italiassa sekä osallistuen erilaisiin harjoituksiin. Alus poistettiin vielä saman vuoden lopulla palveluksesta ja siirrettiin 14. syyskuuta 1950 reserviin.

Alus siirrettiin syyskuussa 1954 Rosythiin huollettavaksi ja modernisoitavaksi. Se palautettiin 8. maaliskuuta 1856 palvelukseen koeajoihin, jotka saatiin päätökseen 9. toukokuuta. Alus palautettiin 19. marraskuuta 1957 palvelukseen 4. hävittäjälaivueessa, jossa se korvasi sisaraluksensa *[[HMS Aisne]]n*. Alus kuului laivueen mukana Koti- ja Välimeren laivastoihin osallistuen muun muassa Suezin kriisiin. Aluksella syttyi tulipalo 5. marraskuuta 1958 sen ollessa Chathamin telakalla. Palon syyksi paljastui väärinkytketty radiolaitteisto messissä, mikä levisi operaatiokeskukseen. Palon sammuttamiseen osallistui *Alameinin* oman palokunnan lisäksi lähellä ankkurissa olleen *[[HMS Corunna]]n* sekä Chatham & Gillingamin palokunnat.

Alus poistettiin palveluksesta 17. helmikuuta 1959 siirrettynä reserviin. Se myytiin 30. marraskuuta 1964 Messrs Hughes Bolkow Limitedille, joka romutti aluksen 1964 Blythissä Northumberlandissa.

## Lähteet
*
*
*
*

### Viitteet
Anchor

**Anchor** ( 'ankkuri') voi viitata muun muassa johonkin seuraavista:

* *[[Anchor (albumi)|Anchor]]*, Trespassers Williamin albumi
* Anchor Island, saari Uuden-Seelannin rannikolla
* Anchor Island, saari Kanadan Nunavutissa

## Katso myös
* ankkuri
* Anchorage
HMS Barfleur (D80)

**HMS Barfleur** (viirinumero D80) oli Britannian kuninkaallisen laivaston Battle-luokan hävittäjä, joka valmistui toisen maailmansodan lopulla.

## Valmistus

Alus tilattiin 27. huhtikuuta 1942 työnumerolla J4583 Swan Hunterilta Tyne and Wearista, missä köli laskettiin vielä samana vuonna 28. lokakuuta telakkanumerolla 1691. Alus laskettiin vesille 1. marraskuuta 1943 ja valmistui 14. syyskuuta 1944.

## Palvelus
Alus romutettiin 1966.

## Lähteet
*
*
*
*

### Viitteet
Isolehtikuusipistiäinen

**Isolehtikuusipistiäinen** (*Pristiphora erichsonii*) on lehtipistiäisten heimoon kuuluva hyönteinen.

## Ulkonäkö ja koko

Isolehtikuusipistiäinen on noin yhdeksän millimetriä pitkä. Sillä musta pää ja keskiruumis. Takaruumista kiertää oranssi nauha. Toukat ovat täysikasvuisina puolitoista senttimetriä pitkiä, mustapäisiä ja päältä harmaanvihreitä, alta vaaleampia.

## Elinympäristö

Isolehtikuusipistiäiset viihtyvät kosteilla alueilla, jossa niitä saalistavat pikkujyrsijät eivät viihdy. Pistiäiset munivat puuhun, jossa jälkeläiset viettävät toukkavaiheen. Puuksi kelpaavat kaiken kokoiset ja ikäiset siperian- ja euroopanlehtikuuset.

Laji parveilee kesä–heinäkuussa. Naaras laskee 40–50 munaa lehtikuusen pitkäversojen toiselle puolelle tehtyyn taskuun, mikä saa versot kiertymään. Toukat kuoriutuvat loppukesällä ja siirtyvät lyhytversoihin. Toukat elävät puussa 2,5–4 viikkoa neulasia syöden. Ne liikkuvat ryhmänä ja syövät yhden oksan paljaaksi ennen kuin siirtyvät seuraavaan. Aikanaan pudottautuvat maahan ja valmistavat kotelokopan, jossa ne yleensä talvehtivat ennen koteloitumista. Toukat koteloituvat yleensä seuraavana kesänä, joskus kuitenkin jo syksyllä. Seuraavan vuoden alkukesällä aikuiset kuoriutuvat koteloistaan ja aloittavat parveilun.

Isolehtikuusipistiäinen on metsätaloudelle haitallinen tuhohyönteinen. Toukat voivat suurina määrin kaluta puun paljaaksi, mikä hidastaa vuosikasvua ja altistaa puun sairauksille.

## Lähteet
* Fauna Europaea 
* McLean, John A. 2002. Forest Entomology Textbook Challenge for the 21st Century . 
* Metsätuho-opas . Metsäntutkimuslaitos.

### Viitteet

## Aiheesta muualla
*Laji.fi: Isolehtikuusipistiäinen (''Pristiphora erichsonii'')
*iNaturalist: Isolehtikuusipistiäinen (''Pristiphora erichsonii'')
*ITIS: Pristiphora erichsonii 
*University of Michigan, Animal Diversity Web (ADW): Pristiphora erichsonii, larch sawfly 
*Iowa State University, Bug Guide: Species Pristiphora erichsonii - Larch Sawfly 
*Global Biodiversity Information Facility (GBIF): Pristiphora erichsonii 
*Plantwise: larch sawfly, Pristiphora erichsonii 
*Centre for Agriculture and Biosciences International (CABI): Pristiphora erichsonii (larch sawfly) 
*Pherobase: Semiochemicals of Pristiphora erichsonii, the Larch sawfly
Horton

**Horton** voi tarkoittaa seuraavia:

## Paikkoja

* Horton, kaupunki Buckinghamshiressä, Englannissa
* Horton Plainsin kansallispuisto, kansallispuisto Sri Lankassa

## Henkilöitä

* Africanus Horton (1835–1883), sierraleonelainen sotilaskirurgi, kirjailija, poliitikko ja pankinjohtaja
* Bayard T. Horton (1895–1980), yhdysvaltalainen neurologi, jonka mukaan on nimetty Hortonin syndrooma
* Daniel Horton (s. 1984), yhdysvaltalainen koripalloilija
* Edmund Horton (1895–1944), yhdysvaltalainen rattikelkkailija
* Edward Everett Horton (1886–1970), yhdysvaltalainen näyttelijä
* Gladys Horton (1945–2011), yhdysvaltalainen laulaja
* Jermont Horton (s. 1983), yhdysvaltalainen koripalloilija
* Jerry Horton (s. 1975), yhdysvaltalainen kitaristi ja laulunsanoittaja
* Johnny Horton (1925–1960), yhdysvaltalainen kantrilaulaja
* Jonathan Horton (s. 1985), yhdysvaltalainen telinevoimistelija
* Ken Horton (s. 1989), yhdysvaltalainen koripalloilija
* Mack Horton (s. 1996), australialainen olympiakultaa voittanut uimari
* Maurice Horton (s. 1984), yhdysvaltalainen koripalloilija
* Nathan Horton (s. 1985), kanadalainen jääkiekkoilija
* Peter Horton (s. 1953), yhdysvaltalainen näyttelijä ja ohjaaja
* Peter Horton (s. 1941), itävaltalainen laulaja, kitaristi ja kirjailija
* Tim Horton (1930–1974), kanadalainen jääkiekkoilija

### Kuvitteellisia henkilöitä

* Alice Horton, tv-sarjassa Päivien viemää

## Muita merkityksiä

* Horton (), yhdysvaltalainen animaatioelokuva vuodelta 2008
HMS Barrosa (D68)

**HMS Barrosa** (viirinumero D68) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.

## Valmistus

Alus tilattiin 10. maaliskuuta 1943 työnumerolla J1615 John Brown and Companyltä Clydebankistä, missä köli laskettiin vielä samana vuonna 28. joulukuuta telakkanumerolla 615. Se laskettiin vesille 17. tammikuuta 1945 ja valmistui 14. helmikuuta 1947.

## Palvelus
Alus poistettiin palveluksesta 1968 ja se romutettiin 1978. 

## Lähteet
*
*
*
*

### Viitteet
Hiirenohra

**Hiirenohra** (*Hordeum murinum*) on yksivuotinen heinälaji ohrien suvussa. Sitä esiintyy Euroopassa. Hiirenohra kasvaa enintään 20 senttimetriä korkeaksi. Sen kerrannaistähkä on ohut, kolmesta kahdeksaan senttimetriä pitkä. Osassa tähkylöistä kaleiden laidat ovat pitkäkarvaisia. Samannäköisellä pelto-ohralla kaleet ovat kaljulaitaisia ja vihneet pidempiä kuin hiirenohralla.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Suomen Lajitietokeskus: Hiirenohra (''Hordeum murinum'')
* Kasviatlas 2022: Hiirenohran (''Hordeum murinum'') levinneisyys Suomessa.
* ITIS: ''Hordeum murinum'' 
* United States Department of Agriculture (USDA): ''Hordeum murinum'' 
* Flora of Pakistan: ''Hordeum murinum''
Lännenmaarianheinä

**Tuoksumaarianheinä** eli **lännenmaarianheinä** (*Hierochloë odorata*) on monivuotinen tuoksuva heinälaji. Sen alalajeja on lapinmaarianheinä (subsp. *odorata*) ja lännenmaarianheinä (subsp. *baltica*).

Lännenmaarianheinän korret kasvavat juurakosta 25:stä 80:een senttimetriä korkeiksi. Röyhyssä on tavallisesti 20–60 linssimäistä kullanruskeaa tähkylää. Laji muistuttaa erityisesti niittymaarianheinää, johon verrattuna ulkohelpeiden laitaosat ovat harvasti karvaisia ja vihne hento.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Tuoksumaarianheinä – ''Anthoxanthum nitens''
* Pinkka – Lajintuntemuksen oppimisympäristö: Lännenmaarianheinä (''Anthoxanthum nitens'' subsp. ''balticum'')
HMS Aisne

**HMS Aisne** (viirinumero D22) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.

## Valmistus

Alus tilattiin 10. maaliskuuta 1943 työnumerolla J4869 Vickers Armstrongilta Barrow-in-Furnessista, missä köli laskettiin vielä samana vuonna 26. elokuuta Tynen telakalla telakkanumerolla 74. Alus laskettiin vesille 12. toukokuuta 1945 ja valmistui 20. maaliskuuta 1947.

## Palvelus
Alus poistettiin palveluksesta 1968 ja romutettiin 1970.

## Lähteet
*
*
*
*

### Viitteet
Niittymaarianheinä

**Niittymaarianheinä** (*Anthoxanthum hirtum*, syn. *Hierochloë hirta*) on monivuotinen tuoksuva heinälaji. Sen alalajeja ovat kaakonmaarianheinä (*Anthoxanthum hirtum* subsp. *hirtum*) ja niittymaarianheinä eli pohjanmaarianheinä (*Anthoxanthum hirtum* subsp. *arcticum*). Niittymaarianheinän korret kasvavat juurakosta 30–110 senttimetriä korkeiksi. Kukintona olevassa röyhyssä on tavallisesti 20–100 linssimäistä kullanruskeaa tähkylää. Laji muistuttaa erityisesti lännenmaarianheinää, johon verrattuna ulkohelpeiden laitaosat ovat tiheästi karvaisia ja vihne on tukeva karhea. Niittymaarianheinää esiintyy metsänlaitamilla.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet
Essi Lindgren

**Essi Emilia Lindgren** (s. 10. huhtikuuta 1990 Kempele) on suomalainen kolmiloikkaaja ja pituushyppääjä. 

Kalevan kisoissa hän on saavuttanut kolmiloikassa hopeaa 2013 ja 2015 sekä pronssia 2010, 2011 ja 2016. Sisäratojen SM-kilpailuista hän on saavuttanut hopeaa 2012. Hänen ennätyksensä kolmiloikassa on 13,44 ja pituushypyssä 598.

Lindgren edustaa Kuivasjärven Auraa ja häntä valmentaa Osmo Ylitalo. Hänellä on maaotteluedustuksia.

## Lähteet
*
Tauno Peussa

**Tauno Mikael Peussa** (5. lokakuuta 1914 Koivisto – 14. helmikuuta 1940 Kuolemajärvi) oli suomalainen pika- ja keskimatkojen juoksija. Peussa voitti 800 metrin juoksun Suomen mestaruuden vuosina 1937, 1938 ja 1939. Lisäksi hän oli hopealla 400 metrillä vuonna 1936. Viestijuoksun SM-kilpailuissa hän sai pronssia 4&nbsp;×&nbsp;400&nbsp;metrin viestissä Viipurin Urheilijoiden joukkueessa vuonna 1939.

Peussa oli vuoden 1938 Euroopan-mestaruuskilpailuissa 800 metrillä kuudes ajalla 1.55,5. Hän oli syyskuussa 1937 4&nbsp;x&nbsp;800 metrin SE:n 7.40,6 tehneessä Suomen maajoukkueessa kokoonpanolla Helge Vänttilä, Niilo Hartikka, Ossi Teileri, Peussa.Peussan ennätys 400 metrillä oli 49,9, 800 metrillä 1.53,3 ja 1 500 metrillä 3.53,4.

Seuratasolla Peussa edusti vuoteen 1937 Terijoen Kiistoa, vuonna 1938 Koiviston Urheilijoita ja vuonna 1939 Viipurin Urheilijoita. Peussalla oli maaotteluedustuksia.

Siviilielämässään Tauno Peussa työskenteli Koiviston Suojeluskunnan paikallispäällikkönä. Hän kaatui talvisodassa Kuolemajärven Muurilassa 14.2.1940.

## Lähteet

## Aiheesta muualla
* Tauno Mikael Peussa Sotapolku.fi
Henri Parikka

**Henri Johannes Parikka** (s. 29. joulukuuta 1992 Helsinki) on suomalainen pikajuoksija. Hän edustaa Helsingin Kisa-Veikkoja. Parikkaa valmentavat Reijo Siitonen, Mikko Kaipainen ja Heli Parikka.

Parikalla on kaksi pronssia SM-tasolta: 100 metrin juoksusta  2010 ja 200 metrin juoksusta 2010. Hänellä ei Tilastopajan mukaan ole tilastoitu aikoja kausilla 2011 ja 2012.

Hänen ennätyksensä 100 metrillä on 10,79 ja 200 metrilla 21,62. Hänellä on maaotteluedustuksia.

## Lähteet
*
Einari Anttila

**Einari Anttila** (22. kesäkuuta 1892 Mäntsälä – 3. joulukuuta 1972 Oulu) oli suomalainen keskimatkojen juoksija. Anttila voitti 800 ja 1&nbsp;500 metrin juoksujen Suomen mestaruudet vuosina 1915 ja 1916. ”Mäntsälän Ori” -lempinimellä tunnettu Anttila juoksi vuonna 1916 1&nbsp;000 metrin ja 2&nbsp;000 metrin matkojen epäviralliset maailmanennätykset. Tämän kunniaksi Mäntsälän Urheilijat on vuodesta 2008 järjestänyt Einarin Tonni -juoksutapahtumaa. Anttila juoksi 1&nbsp;000 metriä aikaan 2.31,2.

Vuonna 1916 Anttila paransi myös  kolme kertaa heinä-elokuun aikana (ajat 1.57,9, 1.57,6 ja 1.57,5). Samoin hän teki urallaan kolme  (4.04,6 1913, 4.03,4 1914 ja 4.00,8 1917).

Anttilan edustama seura oli Mäntsälän Urheilijoita edeltänyt sääksjärveläinen Kirkonkylän Veli. Anttilan juoksu-ura päättyi sisällissodassa saatuihin vammoihin. 1920-luvulla hän toimi suojeluskunnan päällikkönä Nurmijärvellä.

## Lähteet

## Kirjallisuutta
* Vuorinen, Reino A. *Einari Anttila urheilijana*. Mäntsälä: Mäntsälän Urheilijat ry:n Tukisäätiö 2006.
Isokarviaispistiäinen

**Isokarviaispistiäinen** (*Euura ribesii*) on lehtipistiäisten heimoon kuuluva hyönteinen.
 
## Ulkonäkö ja koko

Aikuinen on 6–7 mm pitkä. Naaras on kullanruskea. Toukka on täysikasvuisena 18–20 mm pitkä. Toukat ovat pieninä valkoisia. Kasvettuaan niistä tulee vaaleanvihreitä ja niissä voi olla kellertäviä raitoja jalkojen kohdalla ja erityisesti päissä. Toukka on mustapäinen ja sen ruumis on päältä mustien pilkkujen peittämä. Muna on 1 mm pituinen, soikea ja kellertävä.

## Elinympäristö ja -tavat
Isokarviaispistiäinen elää karvias- ja puna- ja valkoherukkapensaissa. Sukupolvia on 2–3 kesässä.

Talvehtineet toukat koteloituvat keväällä ja aikuiset kuorituvat toukokuussa, kun pensas kukkii. Naaras munii lehtien alapinnalle pensaan sisäosiin. Toukat kuoriutuvat parin viikon päästä ja syövät lehtiä pensaan sisäosista alkaen. Viimeisen sukupolven toukat pudottautuvat ja kaivautuvat maahan talvehtimaan esikotelossa.

## Lähteet
* Kasper. MTT.
* Tasapainoinen kasvinsuojelu . Kasvinsuojeluseura.

### Viitteet

## Aiheesta muualla
* Ötökkätieto: Isokarviaispistiäinen (''Euura ribesii'')
* ITIS: Nematus ribesii 
* Iowa State University, Bug Guide: Species Nematus ribesii 
* Centre for Agriculture and Biosciences International (CABI): Nematus ribesii,(imported currantworm) 
* UniProt: Taxonomy -  Euura ribesii (gooseberry sawfly)  
* Kuvia: Nematus ribesii: Imported Currantworm. Discover life
Mikael Rajala

**Henri Mikael Johannes Rajala** (s. 12. maaliskuuta 1987 Espoo) on suomalainen korkeushyppääjä. Hän edustaa Espoon Tapiot -seuraa. Häntä valmentaa Jouko Kilpi. Ennen  Kilpeä valmentajana toimi Reijo Jokela. 

Rajala saavutti pronssia Kalevan kisoissa vuonna 2011 tuloksellaan 208&nbsp;cm. Hänen ennätyksensä on 218&nbsp;cm. Hänellä on maaotteluedustuksia.

## Lähteet
*
Korppien kestit

**Korppien kestit** (engl. *A Feast for Crows*) on George R. R. Martinin kirjoittaman *[[Tulen ja jään laulu]]* -fantasiasarjan vuonna 2005 julkaistu neljäs osa. Kirjavan kustantama suomennos ilmestyi vuonna 2007.

## Juoni
Westerosin seitsemän kuningaskunnan valtakunta on edelleen sekasortoisessa tilassa, vaikka sisällissota on jo laantumassa. Joffrey Baratheonin kuoltua on Rautavaltaistuimelle noussut hänen nuorempi veljensä Tommen, jonka sijaishallitsijana toimii hänen äitinsä Cersei.

Sarjan aiemmista osista poiketen kirjassa ei seurata maanpaossa olevan Daenerys Targaryenin vaiheita, eikä myöskään kerrota valtakunnan pohjoisrajan Muurin tapahtumista lyhyttä episodia pidempään. Teos keskittyy mahtisukujen juonitteluun Rautasaarilla, Laaksossa, Dornessa ja Kuninkaansatamassa sekä tapahtumiin Braavosin vapaakaupungissa, minne osa päähenkilöistä on ajautunut.
Pikkukarviaispistiäinen

**Pikkukarviaispistiäinen** (*Pristiphora appendiculata*) on lehtipistiäisten heimoon kuuluva hyönteinen.

Pikkukarviaispistiäinen elää karviaisessa ja punaherukassa. Ulkonäöltään se on samanlainen kuin isokarviaispistiäinen, mutta hieman pienempi. Toukka on vaaleanvihreä ja päistään keltainen. Pää on musta.

Maassa talvehtineet toukat koteloituvat keväällä ja kuoriutuvat kun pensaat kukkivat. Naaras munii pensaiden sisäosiin lehtien alapinnalle.

## Lähteet
* Fauna Europaea  (tieteellinen luokittelu).
* Pieni tietosanakirja. Otava. Helsinki. 1925-1928.
* Tasapainoinen Kasvinsuojelu . Kasvinsuojeluseura

### Viitteet

## Aiheesta muualla
*Laji.fi: Pikkukarviaispistiäinen (''Pristiphora appendiculata'')
*Ötökkätieto: Pikkukarviaispistiäinen (''Pristiphora appendiculata'')
* Kuva toukasta: Caterpillar - Pristiphora appendiculata. BugGuide
Axel Kuffschinoff

**Axel Kuffschinoff** (17. joulukuuta 1896 Turku – 26. tammikuuta 1977) oli suomalainen pika- ja keskimatkojen juoksija sekä ahvenanmaalainen poliitikko. Kuffschinoff voitti 100–800 metrin juoksumatkoilla vuosina 1917–1920 kolme Suomen mestaruutta ja kaikkiaan 11 henkilökohtaista SM-mitalia. Hän oli pitkäaikainen Maarianhaminan pormestari.

Axel Kuffschinoffin isä oli turkulainen talonomistaja Nikolai Kuffschinoff. Hänen veljiään olivat ÅIFK:n jalka- ja jääpalloilijana 1920-luvulla tunnettu Paul Kulves, aik. Kuffschinoff, Turussa ÅIFK:n urheilutoiminnassa vaikuttanut Pehr "Pekka" Kulves, aik. Kuffschinoff ja Talvisodan junaonnettomuudessa kuollut Martin Kuffschinoff, joka myös osallistui monipuolisesti ÅIFK:n urheilutoimintaan.

## Urheilu-ura

Kuffschinoff voitti 100 metrin juoksun Suomen mestaruuden vuonna 1917 ajalla 11,3 ja 800 metrin Suomen mestaruudet vuosina 1919–1920. Hän voitti myös 100 metrillä hopeaa vuosina 1916 ja 1918, 200 metrillä pronssia 1917 ja 1918, 400 metrillä hopeaa 1917 ja 1918 sekä pronssia 1919 ja 800 metrillä hopeaa vuonna 1918. Sekä 100 että 800 metrin Suomen mestaruuteen on Kuffschinoffin ohella pystynyt vain Erik Wilén.

Turussa 26. syyskuuta 1920 Kuffschinoff juoksi 300 metriä maailmanennätysaikaan 35,8. Se on ainoa suomalaisen miehen ulkoradoilla juoksema pikajuoksumatkojen maailmanennätys. Seuraavana vuonna Charles Paddock paransi ennätyksen aikaan 33,2. Kuffschinoff juoksi Helsingissä 15. syyskuuta 1917  51,0. 

Seuratasolla Kuffschinoff edusti turkulaisia ÅIFK Friidrottia ja ÅboAIK:ta. Hän lopetti juoksu-uransa vuonna 1925 Maarianhaminassa käytyyn 100 metrin juoksuun.

Yleisurheilun lisäksi Axel Kuffschinoff pelasi 1920-luvun alussa ÅIFK:n jääpallojoukkueessa. Tyypillisesti joukkue putosi cup-muotoisen jääpallon pääsarjan alkukierrokselle. Axel pelasi kausina 1919-1923 kaikkiaan neljä pääsarjaottelua.

## Virkaura
Kuffschinoff kirjoitti ylioppilaaksi vuonna 1915, suoritti oikeustutkinnon vuonna 1920 ja sai varatuomarin arvon 1923. Hän työskenteli asianajajana Maarianhaminassa vuodesta 1921 ja toimi Maarianhaminan pormestarina vuosina 1928–1966. Lisäksi hän oli Ahvenanmaan maakuntapäivien sihteeri vuosina 1923–1967 ja Maarianhaminan kaupunginvaltuuston sihteeri vuosina 1924–1927 sekä 1932–1943. Kuffschinoff oli myös Suomen Punaisen Ristin Ahvenanmaan-piirin sekä Juridiska föreningen i Finlandin Ahvenanmaan-osaston puheenjohtaja.

## Lähteet
Riku Marttinen (juoksija)

**Riku Marttinen** (s. 20. toukokuuta 1987 Heinola) on suomalainen keskimatkojen juoksija. Hän saavutti 1&nbsp;500 metrillä hopeaa Kalevan kisoissa 2006 ja 2014 sekä pronssia 2011. Sen lisäksi hän on ollut Kalevan kisoissa 1&nbsp;500 metrillä neljä kertaa neljäs ja kerran viides. Sisäratojen SM-kisoista hänellä on 1&nbsp;500 metrin juoksusta kultaa 2006 ja hopeaa 2005 sekä 3&nbsp;000 metriltä hopeaa 2016. Viestijuoksun SM-kilpailuista hänellä on kultaa 4&nbsp;×&nbsp;800 metrin ja 4&nbsp;×&nbsp;1&nbsp;500 metrin viestistä vuosilta 2014 ja 2016.

Hänen ennätyksensä 1&nbsp;500 metrin juoksussa on 3.43,14 vuodelta 2009.

Marttisen kasvattajaseura on Heinolan Isku, valmentaja Kalevi Mähönen. Seura myöhemmin Lahden Ahkera ja häntä valmentaa Antti Loikkanen. Hänellä on maaotteluedustuksia.

## Lähteet
*
Jarkko Hamberg

**Jarkko Kristian Hamberg** (s. 25. kesäkuuta 1982) on suomalainen  kestävyysjuoksija, joka edustaa  Sjundeå IF-seuraa. Häntä valmentaa Harri Hänninen. 

Hän on saavuttanut   pronssia Kalevan kisoista 2011 10 000 metrin juoksuissa.  Hänellä on kultaa yleisurheilun sisäratojen Suomen-mestaruuskilpailuista 2012, pronssia 2006, hopeaa 2009 3000 metriltä. 

Hänellä on  myös maaotteluedustuksia.

## Lähteet
*
Otto Ylöstalo

**Otto Mikael Ylöstalo** (s. 4. helmikuuta 1991 Sipoo) on suomalainen kymmenottelija, joka edustaa IF Sibbo-Vargarna -seuraa. Häntä valmentaa hänen isänsä Mikael Ylöstalo.

Ylöstalo on saavuttanut Kalevan kisoissa kymmenottelussa pronssia vuosina 2011, 2014 ja 2015. Sisäradoilla hän on saanut seitsenottelussa SM-hopeaa 2016 ja 2020 ja SM-pronssia 2014. Alle 23-vuotiaiden EM-kilpailuissa 2013 Tampereella hän sijoittui 16:nneksi ennätyspisteillään 7476. Hänellä on myös maaotteluedustuksia.

## Lähteet

## Aiheesta muualla
* Otto Ylöstalon blogi
Pornogrind

**Pornogrind** on metallimusiikin tyylilaji, joka on saanut vaikutteita grindcoresta ja death metallista, mutta jonka sanoitukset käsittelevät niistä poiketen seksuaalisia teemoja ja pornografiaa. Tunnettuja pornogrind-yhtyeitä ovat muun muassa Meat Shits, Cock and Ball Torture, Dead, Lividity ja Waco Jesus.
Jonna Julin

__NOTOC__
**Jonna Sofia Cecilia Julin** (s. 13. helmikuuta 1993) on suomalainen yleisurheilija, jonka päälajit ovat 400 metrin ja 800 metrin juoksut. Hän edustaa IF Nykarlebynejden -seuraa ja häntä valmentaa Ingvar Wiklund.

Julin saavutti hopeaa 400 metrin juoksussa Kalevan kisoissa Turussa 2011 ennätysajallaan 55,81. Jyväskylässä 2018 hän sai hopeaa 800 metrillä ennätyksellään 2.05,20. Sisäratojen SM-kilpailuissa hän on saavuttanut hopeaa 800 metrillä 2017 ja 2019 sekä pronssia 4 × 300 metrin viestijuoksussa 2012. Viestijuoksun SM-kilpailuissa hän on saavuttanut 4 × 400 metrin viestijuoksussa hopeaa 2013 ja pronssia 2012 ja 2015. Hänellä on maaotteluedustuksia.

## Henkilökohtaiset ennätykset

### Ulkoradat

### Sisäradat

## Lähteet
VSEPR-teoria

**VSEPR-teoria** () eli **elektroniparien repulsioteoria** on teoreettisen kemian malli, jota käytetään ennustamaan molekyylien kolmiulotteista muotoa. Se perustuu olettamukseen elektroniparien välisistä repulsiovoimista ja soveltuu erityisesti yksinkertaisten molekyylien muodon ennustamiseen.

## Historia
Vuonna 1940 Nevil Sidgwick ja Herbert Powell esittivät teorian, jonka mukaan molekyylien muoto riippuu molekyylien sitoutuneiden elektroniparien ja vapaiden elektroniparien määrästä. Ronald Gillespie ja Ronald Sydney Nyholm kehittivät teoriaa edelleen ja julkaisivat sen vuonna 1957.

## Periaatteet
VSEPR-teorian mukaan molekyylien kolmiulotteisen muodon määräävät molekyylin keskusatomin uloimmalla elektronikuorella, valenssikuorella, sijaitsevat elektroniparit. Teorian mukaan jokainen keskusatomin uloimman kuoren sitoutunut tai vapaa elektronipari on stereokemiallisesti merkittävä. VSEPR-teorian mukaan rakenne keskusatomin ympärillä on sellainen, että repulsiovoimat elektroniparien välillä ovat mahdollisimman pienet. Tämä tarkoittaa sitä, että substituentit keskusatomin ympärillä ovat mahdollisimman etäällä toisistaan. Suurimmat repulsiovoimat ovat vapaiden elektroniparien välillä, hieman pienemmät vapaan elektroniparin ja sitoutuneen elektroniparin ja pienimmät sitoutuneiden elektroniparien välillä. Teoria ei ota huomioon steerisiä tekijöitä eli atomien kokoa. VSEPR-teoriassa oletetaan myös, että uloimpien atomiorbitaalien eli s-, p- ja d-orbitaalien energiatilat ovat degeneroituneita eli niiden energioiden välillä ei ole eroja.

VSEPR-teoria soveltuu parhaiten jaksollisen järjestelmän p-lohkoon kuuluvien alkuaineiden yhdisteiden kolmiulotteisen muodon ennustamiseen, mutta niissäkin on poikkeuksia, joissa rakenne poikkeaa VSEPR-teorian avulla ennustetusta, koska niissä on sellaisia vapaita elektronipareja, joilla ei ole vaikutusta molekyylien muotoon. Siirtymämetallien yhdisteiden muodon ennustamiseen VSEPR-teoria ei sovellu.

## Molekyylien perusmuodot
Molekyylien perusmuoto riippuu keskusatomien koordinaatioluvusta. Koordinaatiolukuun lasketaan sekä keskusatomiin liittyneet substituentit että vapaat elektroniparit. Perustyypit ovat lineaarinen, tasokolmio, tetraedrimäinen, trigonaalinen bipyramidi, oktaedrimäinen, pentagonaalinen bipyramidi ja neliömäinen antiprisma. Nämä ovat VSEPR-teorian mukaan molekyylien geometriat, jos keskusatomilla ei ole vapaita elektronipareja. Vapaat elektroniparit aiheuttavat muodon vääristymistä. Esimerkiksi metaanissa, ammoniakissa ja vedessä on koordinaatioluku kaikissa neljä. Metaani on tetraedrimäinen, ammoniakissa on yksi vapaa elektronipari typellä ja se on muodoltaan trigonaalinen pyramidi, vedessä hapella on kaksi vapaata elektroniparia ja molekyyli on taipunut ja muistuttaa V-kirjainta.

## Katso myös
*Valenssisidosteoria
*Bent-sääntö

## Lähteet
Malice

**Malice** oli tammikuussa 1976 perustettu englantilainen punkyhtye. Malice vaihtoi nimensä Easy Cureksi saman vuoden joulukuussa. 

## Historia
Teinipojat Marc Ceccagno, Robert Smith ja Michael Dempsey sekä kaksi muuta luokkatoveria St. Wilfrid's Comprehensive Schoolista alkoivat harjoitella rockkappaleita St. Edwardsin kirkkohallissa, Crawleyssä tammikuussa 1976. He vuokrasivat hallin käyttöönsä joka torstaiksi ja soittivat punk-covereita David Bowien, Jimi Hendrixin ja Alex Harveyn kappaleista. Robert Smithin mukaan yhtye perustettiin, koska Marc Ceccagno halusi tulla kitarasankariksi. Ceccagno, Smith ja Dempsey olivat viimeksi ennen tätä esiintyneet yhdessä ollessaan vielä Notre Damen keskikoulussa soittaen yhtyeessä nimeltä The Obelisk, joka esiintyi vain kerran heidän luokkatovereilleen keväällä 1973. Syksyllä 1976 Graham erosi veljineen yhtyeestä ja Marc Ceccagno perusti uuden yhtyeen nimeltä The Amulet. Uudeksi kitaristiksi otettiin Porl Thompson, lyhytaikaiseksi laulajaksi Martin Creasy ja rumpaliksi Laurence ”Lol” Tolhurst, joka päätti vaihtaa yhtyeen nimen yhtyeen Easy Cureksi, josta myöhemmin tuli tunnettu alternative rock -yhtye nimeltä The Cure.

## Esiintymiset

* 18. joulukuuta 1976 – Worth Abbey, Crawley (Yhtye esiintyi salanimellä ja akustisilla soittimilla tässä konsertissa)
* 20. joulukuuta 1976 – St. Wilfrid's Comprehensive Catholic School Hall, Oakwood, Old Horsham Road, Crawley (Malice soitti The Amuletin lämppärinä)
* joulukuu (päivästä ei tarkkaa tietoa) 1976 – Upjohnin lääkefirma, Crawley

## Diskografia
* Three Imaginary Boys (1979)
* Seventeen Seconds (1980)
* Faith (1981)
* Pornography (1982)
* The Top (1984)
* The Head on the Door (1985)
* Kiss Me, Kiss Me, Kiss Me (1987)
* Disintegration (1989)
* Wish (1992)
* Wild Mood Swings (1996)
* Bloodflowers (2000)
* The Cure (2004)
* 4:13 Dream (2008)
Timo Santala

**Timo Hermanni Santala** (s. 10. tammikuuta 1981 Helsinki) on Helsingin kaupungin ruokakulttuuristrategian projektipäällikkö marraskuusta 2014. Hän on We Love Helsinki -tapahtuman toiminnanjohtaja vuodesta 2008 ja Ravintolapäivä-tapahtuman tiedotus- ja markkinointipäällikkö vuodesta 2011.

Santala syntyi Helsingissä, mutta vietti lapsuutensa Lappeenrannassa. Hän on opiskellut Helsingin yliopistossa folkloristiikkaa, uskontotiedettä, sukupuolentutkimusta, Pohjois- ja Latinalaisen Amerikan tutkimusta sekä eri kieliä. Santala on työskennellyt muun muassa matka-, ruoka- ja viinitoimittajana, valokuvaajana ja DJ:nä. Vuodesta 2015 hän on toimittanut Radio Helsingin Ruokaradiota.

Santala oli vuonna 2011 perustamassa vapaaehtoisvoimin Ravintolapäivä-tapahtumaa, jonka ideana on pop-up-ravintoloiden perustaminen. Tapahtuma on levinnyt lähes 70 maahan. Vuonna 2011 Ravintolapäivä-työryhmä sai opetus- ja kulttuuriministeriön myöntämän Suomi-palkinnon Ravintolapäivän kehittämisestä. Helsingin kaupungin kirjasto- ja kulttuurilautakunnan Kulttuuriteko-palkinto myönnettiin vuonna 2010 We Love Helsingille ja vuonna 2011 Ravintolapäivälle.

## Lähteet

## Aiheesta muualla
* 
* Timo Santala 375 humanistia -sivusto 25.1.2015, Helsingin yliopiston humanistinen tiedekunta.
* 
* Helsingin ruokaradio Radio Helsingin sivuilla
Biologinen psykologia

**Biologinen psykologia** , josta käytetään myös nimitystä fysiologinen psykologia, tutkii fysiologisten prosessien ja käyttäytymisen välisiä suhteita. Se soveltaa biologian (erityisesti neurobiologian) periaatteita ihmisten ja muiden eläinten käyttäytymisen taustalla olevien fysiologisten, geneettisten ja kehityksellisten mekanismien tutkimiseen.

## Kuvaus
Biologinen psykologia tutkii fysiologisia, geneettisiä ja kehityksellisiä mekanismeja yleensä neuronien, välittäjäaineiden ja aivopiirien tasolla ja keskittyy biologisiin perusprosesseihin, jotka ovat normaalin ja epänormaalin käyttäytymisen taustalla. Neuropsykologia on kuitenkin vain yksi biologisen psykologian näkökulmista, sillä esimerkiksi hormonitoiminta vaikuttaa merkittävästi käyttäytymiseen. Biologista näkökulmaa on käytetty psykologiassa varhaisista ajoista saakka. Myös Charles Darvin esitti näkemyksen, että käyttäytymisen vaikuttajana on genetiikka. Biologisen näkökulman lisäksi psykologiaa voidaan tarkastella sosiaalisesta näkökumasta.

## Katso myös
*Biologinen psykiatria

## Lähteet

## Kirjallisuutta
*James W. Kalat. *Biological Psychology*. 11th Edition.

## Aiheesta muualla

*Lyhyt määritelmä
Eystur

**Eystur** on 2172 asukkaan kunta Färsaarten Eysturoyn saarella. Kunta on asukasluvultaan saarten neljänneksi suurin. Sen keskustaajama on Norðragøta. Eystur on perustettu vuonna 2009 kun Gøtan ja Leirvíkin kunnat yhdistettiin.

## Kylät
Leirvík, Norðragøta, Syðrugøta, Gøtugjógv ja Gøtueiði

## Lähteet
Eeropekka Uusimäki

**Eeropekka Johannes Uusimäki**  (s. 27. huhtikuuta 1989)  on suomalainen upseeri ja entinen korkeushyppääjä. Urheilijana hän edusti Nakkilan Vire -seuraa, ja häntä valmensi Mika Tyrkkö. Uusimäki saavutti pronssia Kalevan kisoissa vuonna 2010 ennätystuloksellaan 211&nbsp;cm. Hänellä on nuorten maaotteluedustus.

Urheilu-uransa jälkeen Uusimäki on valmistunut Maanpuolustuskorkeakoulusta sotatieteiden maisteriksi. Hän työskentelee upseerina Puolustusvoimien palveluksessa.

## Lähteet
* 

### Viitteet
Mika Purmonen

**Mika Aleksi Purmonen** (s. 18. toukokuuta 1984 Joensuu) on suomalainen kolmiloikkaaja. Hän edustaa Lappeenrannan Urheilu-Miehiä ja häntä valmentaa Hannu Sorsa.

Purmonen saavutti Kalevan kisoissa 2010 ja SM-hallikilpailuissa 2013 pronssia kolmiloikassa. Hänellä on myös maaotteluedustuksia.

Hänen paras tuloksensa on 2,6 myötätuulessa Kalevan kisoissa 2010 saavutettu 15,37&nbsp;m. Hänen varsinainen ennätyksensä on 15,17&nbsp;m.

## Lähteet
Merstolan rautatieasema

**Merstolan rautatieasema** sijaitsi Harjavallassa Merstolan kylässä Tampere–Pori-radan varrella. Asema valmistui Oulun radan asemarakennusten tyyppipiirustusten mukaan samaan aikaan rautatien kanssa vuonna 1895. Virallisesti Merstolan asema vihittiin käyttöön marraskuussa. Junaliikenne oli alkanut jo maalis-huhtikuun aikana.

Merstolan ensimmäinen asemarakennus paloi vuoden 1918 sisällissodan yhteydessä punaisten sytyttämänä. Välittömästi sodan jälkeen valmistunut, arkkitehti Thure Hellströmin suunnittelema uusi asemarakennus oli käytössä vuoteen 1983 saakka, jolloin matkustajaliikenne asemalle lopetettiin. Virallisesti asema lakkautettiin vuotta myöhemmin. Asemarakennus purettiin 1980-luvun puolivälin jälkeen, nykyisin sen paikalla sijaitsee teollisuuskiinteistö.

Merstolan rautatieasema toimi alun perin Harjavallan rautatieaseman nimellä. Vuonna 1952 valmistui kahden kilometrin päässä keskustassa sijainneen Outokummun tehtaiden seisakkeen tilalle paikkakunnan toinen rautatieasema ja vanha jäi Merstola-nimiseksi pysäkiksi.

## Lähteet
* Jussi Iltanen: *Radan varrella: Suomen rautatieliikennepaikat* (2. painos), s. 127. Helsinki: Karttakeskus, 2010. .

### Viitteet
St Martin-in-the-Fields

**St Martin-in-the-Fields** on Lontoon Trafalgar Squaren koilliskulmassa sijaitseva kirkko. Kirkko kuuluu Englannin kirkolle.

Alkuperäisen kirkon tarkka rakennusvuosi ei ole tiedossa, mutta toistaiseksi vanhimmat kirkosta kertovat merkinnät ovat vuodelta 1222. Kirkon rakennutti uudelleen kuningas Henrik VIII vuonna 1542. Henrik VIII:n rakentama kirkko purettiin vuonna 1721 uuden kirkon tieltä. Nykyisen kirkon rakennustyöt aloitettiin 13. maaliskuuta 1722 ja saatiin päätökseen joulukuussa 1724. Kirkon suunnittelijana toimi James Gibbs.

Radiokanava BBC Radio 4 on järjestänyt vuodesta 1924 lähtien kirkon hyväksi joka joulu hyväntekeväisyyskeräyksen "Vicar's Christmas Appeal", jolla kerätään kirkolle varoja. Hyväntekeväisyyskeräys tuo kirkolle nykyisin vuosittain noin puolen miljoonan punnan edestä lahjoituksia.

## Lähteet

## Aiheesta muualla

* Yrjö Niiniluoto : Kikko, jonka pihalla tanssitaan. Elävän elämän lämpöä kirkolliseen elämään. Humaaninen pastori ja hänen seurakuntansa, Helsingin Sanomat, 28.10.1934, nro 291, s. 18, Kansalliskirjaston digitaaliset aineistot
* Vapaa yösija ja teekuppi suurkaupungin kodittomille kulkureille. Kirkko, jonka ovet ovat avoinna koko yön ja jossa järjestystä pitää naispoliisi, Aamulehti, 5.1.1936, nro 4, s. 4, Kansalliskirjaston digitaaliset aineistot
Mikko Viitamaa

**Mikko Viitamaa** (s. 6. maaliskuuta 1980 Vammala) on suomalainen kuulantyöntäjä, joka edustaa Vammalan seudun Voimaa. Hänen valmentajansa on Harri Sten

Viitamaa on saavuttanut Kalevan kisoissa 2010 hopeaa ja 2008 pronssia.  Sisäratojen SM-kilpailuista 2011 hän sai pronssia tuloksella 17,47. Hänen ennätyksensä on 17,85. Hänellä on maaotteluedustuksia.

## Lähteet
*
Antti Miihkinen

**Antti Mikael Miihkinen** (18. heinäkuuta 1981 Vihti) on suomalainen kymmenottelija. Urheilu-uransa ajan hän edusti Esbo IF -seuraa. Kalevan kisoissa 2010 Miihkinen saavutti kymmenottelusta pronssia ennätystuloksellaan 7225. Hänellä on seitsenottelussa hallissa SM-kultaa vuodelta 2010, SM-hopeaa 2007 ja 2008 sekä SM-pronssia 2006.

## Lähteet
*
Gibraltarin sosiaalidemokraatit

**Gibraltarin sosiaalidemokraatit** on keskustaoikeistolainen puolue Yhdistyneeseen kuningaskuntaan kuuluvalla Gibraltarilla. Puoluetta johtaa Peter Caruana, joka toimi Gibraltarin pääministerinä ennen nykyistä pääministeri Fabian Picardoa.

## Historia

Sosiaalidemokraateista tuli Gibraltarin pääoppositiopuolue AACR-puolueen hajottua vuonna 1988. Puolue osallistui parlamenttivaaleihin ensimmäistä kertaa vuonna 1992, jolloin se hävisi Peter Caruanan johdolla Gibraltarin sosialistiselle työväenpuolueelle. Tappio johtui paljolti siitä, että puolue kannatti tuolloin osallistumista neuvotteluihin Gibraltarin asemasta Espanjan ja Britannian kanssa Brysselssä. Tällöin työväenpuolueen johtaja Joe Bossano pääsi syyttämään heitä heikkoudesta Espanjaa kohtaan. Puolue sai tuolloin 20&nbsp;% äänistä Bossanon liittouman 75&nbsp;% vastaan. Puolue pääsi kuitenkin parlamentin johtoon seuraavissa vaaleissa vuonna 1996 ja menetti paikkansa vasta vuonna 2011. Hallituskaudellaan puolueen johtaja Peter Caruana piti tiukempaa linjaa aluekiistassa Espanjan kanssa. Hän oli muun muassa järjestämässä kansanäänestystä asiasta vuonna 2002, jolloin gibraltarilaisten suuri enemmistö hylkäsi suunnitelman Britannian ja Espanjan yhteishallinnosta alueella. 

Vuoden 2011 vaaleissa sosiaalidemokraatit hävisivät niukasti sosialistisen työväenpuolueen ja Gibraltarin liberaalipuolueen muodostamalle liittoumalle saaden 46,76&nbsp;% äänistä sosialistisen työväenpuolueen ja liberaalipuolueen saadessa 48,88&nbsp;%. 

## Parlamenttiedustajat

Gibraltarin sosiaalidemokraateilla on vuonna 2011 valitussa parlamentissa seitsemän edustajaa kaikkiaan 17:stä edustajasta.
*Peter Caruana
*Daniel Feetham
*Edwin Reyes
*James Joseph Netto
*Isobel Ellul Hammond
*Damon Bossino
*Selwyn Figueras

## Lähteet
Caitlin Moran

**Caitlin Moran** (s. 1975) on brittiläinen kriitikko, kirjailija ja feministi, joka on kirjoittanut *[[The Times]]iin* ja *[[Melody Maker]]iin*. Moranin vuonna 2011 julkaistu *Naisena olemisen taito* sekä vuonna 2014 julkaistu *Näin minusta tuli tyttö* olivat kansainvälisiä menestyksiä. Moran on myös käsikirjoittanut yhdessä siskonsa Carolinen kanssa TV-sarjan *[[:en:Raised by Wolves|Raised by Wolves]]*.

## Teokset
*  (lastenkirja)
* 
* 
* 

## Aiheesta muualla
* Caitlin Moranin kotisivut. 
* Anna Paju: Yhden naisen pimppikapina. Kansan Uutiset 2.9.2012
* Brendan O'Neill: Caitlin Moran Knows How To Be a Woman and You Don't. Reason 17.7.2012. 
* Hans Rollman: Caitlin Moran Lady Sex Pirate and Working Class Hero. Pop Matters 12.11.2014. 
* Outi Kaartamo: Caitlin Moran; Lajinsa viimeinen. Image 29.5.2015.
Hanna Wiss

**Hanna Katrina Wiss** (s. 30. huhtikuuta 1991 Maarianhamina) on suomalainen pikajuoksija ja pituushyppääjä. Hän edustaa MIFK:ta. Aikuisten SM-kilpailuista Wiss on saavuttanut ulkoradoilta 200 metrin juoksun pronssia Kalevan kisoista 2010 ajalla 24,60 ja pituushypyssä hopeaa 2014 silloisella ennätyksellään 618. Sisäratojen SM-kilpailuissa hän on saavuttanut hopeaa vuonna 2010 200 metrillä. Hänellä on lukuisia maaotteluedustuksia niin junioreissa kun aikuistenkin maaottelusta.

Tilastopajan tilastoissa Wissillä on viisi kilpailua 100 ja 200 metrillä kilpailukaudella 2025. Tätä edellinen kilpailu oli vuonna 2021.

## Henkilökohtaiset ennätykset

* 100 metrin juoksu: 11,78 (2017)
* 200 metrin juoksu: 24,15 (2017)
* Pituushyppy: 627 (2014)

Lähde: Tilastopaja

## Lähteet
Sofia Sadeharju

**Sofia Maria Johanna Sadeharju** (s. 16. heinäkuuta 1989 Helsinki) on suomalainen pituushyppääjä, joka edustaa Helsingin Kisa-Veikot -seuraa. Pituudessa hänen ennätyksensä on 615&nbsp;cm, jonka hän hyppäsi Keuruun juhannuskisoissa 2010 kahden metrin myötätuuleen. Hänen halliennätyksensä on 603&nbsp;cm (2008).

Hän on saavuttanut hopeaa Kajaanin Kalevan kisoissa 2010. Häntä valmentavat Harri Laiho ja Arto Bryggare. Aiemmin häntä ovat valmentaneet Tapio Laitinen (–2005) ja Maria Hirvonen (2005–2012).

## Lähteet
*
Vágar (kunta)

**Vágar** on kunta Färsaarilla. Se sijaitsee Vágarin saarella Sørvágurin kunnan kanssa. Vágarin asukasluku on 1&nbsp;940. Kunnan keskustaajama on Miðvágur, jossa asuu yli puolet sen asukkaista. Vágar perustettiin vuonna 2009, kun kunnat Miðvágur ja Sandavágur yhdistyivät.

## Kylät
Sandavágur, Miðvágur, Vatnsoyrar

## Aiheesta muualla
Georgina Cassar

**Georgina Cassar** (s. 9. syyskuuta 1993 Welwyn Garden City, Yhdistynyt kuningaskunta) on gibraltarilainen rytminen voimistelija. Hän edusti Gibraltaria Kansainyhteisön kisoissa 2010 sekä Britanniaa Lontoon olympialaisissa 2012. Hän oli ensimmäinen gibraltarilainen urheilija olympialaisissa. Häntä valmentaa Sarah Moon.

## Nuoruus
Cassar syntyi 9. syyskuuta 1993 Welwyn Garden Cityssä Britanniassa maltalaiselle isälle, Francolle, ja englantilaiselle äidille, Jackielle. Perhe muutti Gibraltarille vuonna 1996, kun hänen isänsä sai töitä paikallisesta pankista.

## Voimistelu-ura
Cassar aloitti harrastamaan balettia kolmevuotiaana. Gibraltar Rhythmic Gymnastics Associationiin hän liittyi vuonna 2007 ollessaan 13-vuotias. 16-vuotiaana hän sijoittui kuudenneksi Britannian mestaruuskisoissa. Hän edusti Gibraltaria vuoden 2010 Kansainyhteisön kisoissa Delhissä, Intiassa. Hän sijoittui kokonaiskilpailussa 16:nneksi. Vuonna 2012 hän matkusti Bathiin harjoitellakseen täysipainoisesti muun olympiajoukkueen kanssa. Siellä ollessaan hän opiskeli psykologiaa, biologiaa ja liikuntakasvatusta King Edward's Schoolissa. Hän suunnitteli jatkavansa opintojaan Bathissa olympialaisten jälkeen.

### Olympiadebyytti
Cassar edusti Isoa-Britanniaa vuoden 2012 olympialaisissa Lontoossa. Hän ei voinut edustaa asuinmaataan Gibraltaria, koska Kansainvälinen olympiakomitea ei ole tunnustanut Gibraltarin olympiakomiteaa jäsenvaltioksi. Tästä huolimatta Cassarilla oli oikeus osallistua kisoihin Britannian joukkueessa, koska Gibraltar kuuluu Britannian merentakaisiin alueisiin ja hänellä on Britannian passi. Hän oli ensimmäinen gibraltarilainen urheilija olympialaisissa.

Cassar kilpaili 10. elokuuta Britannian joukkueen mukana karsinnassa. Maa sijoittui viimeiseksi, eli 12:nneksi, eikä selviytynyt finaaliin.

## Lähteet

## Aiheesta muualla
* Georgina Cassar Britannian olympiakomitean sivuilla
Elina Mattila

**Elina Irmeli Mattila** (s. 7. syyskuuta 1989 Turku) on suomalainen kiekonheittäjä. Kalevan kisoissa hän on saavuttanut kiekonheitossa pronssia 2010 ja 2013. Hänen kiekonheittoennätyksensä on Kajaanin Kalevan kisoissa 2010 heitetty 52,89&nbsp;m. Hän edustaa Turun Urheiluliittoa. Vuosina 2003–2019 häntä valmensi Raimo Mäkinen. 

## Lähteet
* 

### Viitteet
Zenitha Karlström

**Zenitha Sofia Karlström (o.s. Eriksson)** (s. 18. huhtikuuta 1992 Uusikaarlepyy) on suomalainen keskimatkojen juoksija ja kestävyysjuoksija. Hän edustaa IK Falkenia ja vuoteen 2013 saakka hän edusti IF Nykarlebynejdeniä. Häntä valmensi vuoteen 2009 asti Ingvar Wiklund, vuosina 2011–2013 Lauri Hollo ja sen jälkeen Guy Storbacka.

Eriksson on saavuttanut Kalevan kisoissa 800 metrin juoksussa hopeaa vuonna 2016 Oulussa ja pronssia vuonna 2010 Kajaanissa ja vuonna 2017 Seinäjoella. Sisäratojen SM-kilpailuissa hän on voittanut kultaa 800 metrillä 2016 ja 2017 sekä 1&nbsp;500 metrillä 2016, hopeaa 800 metrillä 2015 ja 1&nbsp;500 metrillä 2017 sekä pronssia  800 metrillä 2011 ja 1&nbsp;500 metrillä 2015. Viestijuoksun SM-kilpailuista hänellä on 4&nbsp;×&nbsp;400 metrin viestistä hopeaa vuosilta 2013 ja 2015, pronssia vuosilta 2012 ja 2014 sekä 4&nbsp;×&nbsp;800 metrin viestistä kultaa 2010, 2014, 2015,  2016 ja 2017 ja hopeaa vuodelta 2011.

Eriksson karsiutui alle 20-vuotiaiden MM-kilpailuissa 2010 800 metrin välierissä ja oli lopputuloksissa sijalla 24.

Erikssonin ennätys 800 metrillä on 2.04,12, jonka hän juoksi 23. heinäkuuta 2015 Joensuussa. 1&nbsp;500 metrin ennätyksensä 4.26,06 hän juoksi Lahdessa 14. heinäkuuta 2016.

Myös Zenitha Erikssonin isosiskot Heidi ja Sandra ovat kestävyysjuoksijoita.

Erikson avioitui syyskuussa 2018 ja otti puolisonsa sukunimen Karlström.

## Lähteet
*

### Viitteet
Kuusenneulaspistiäinen

**Kuusenneulaspistiäinen** (*Pristiphora abietina*) on lehtipistiäisten heimoon kuuluva hyönteinen. 

Aikuinen kuusenneulaspistiäinen on väriltään keltamusta. Se on noin viisi millimetriä pitkä ja sen siivet ovat kirkkaat ja läpikuultavat. Toukka on vaaleanvihreä ja sillä on ruskeanvihreä pää. Täysikokoinen toukka on noin 15 mm pitkä. Toukat syövät alkukesästä nuorten kuusten latvakasvaimia ja ylimpien oksien neulasia, jolloin niistä jää jäljelle ruskettuneet jäänteet. Toistuvana syöminen aiheuttaa puulle monilatvaisuutta. Toukat pudottautuvat keskikesällä maahan koteloitumaan ja talvehtivat koteloina. Aikuiset kuoriutuvat maasta toukokuussa munimaan kuusiin.

Kuusenneulaspistiäisen luonnollisia vihollisia ovat ainakin seuraavat: isopirkko (*Anatis ocellata*), puikkoseppä (*Athous subfuscus*), lehtokiitäjäinen (*Carabus hortensis*), kaljukekomuurahainen (*Formica polyctena*) ja kaarnasysikiitäjäinen (*Pterostichus oblongopunctatus*).
 
## Lähteet
* Fauna Europaea  (tieteellinen luokittelu)
* Metsätuho-opas . Metsäntutkimuslaitos.

### Viitteet

## Aiheesta muualla
*Laji.fi: Kuusenneulaspistiäinen (''Pristiphora abietina'')
*Ötökkätieto: Kuusenneulaspistiäinen (''Pristiphora abietina'')
*UniProt: Taxonomy -  Pristiphora abietina 
*Plantwise: Lesser spruce sawfly (''Pristiphora abietina'')
Jutta Heinonen

**Jutta Pauliina Heinonen** (s. 27. tammikuuta 1988) on suomalainen seitsenottelija. Heinonen edustaa Janakkalan Janaa ja häntä valmentaa Adrian Rothenbühler.

Heinonen on voittanut SM-hopeaa seitsenottelussa Kalevan kisoista 2010 tuloksella 5343 ja pronssia 2013 pistein 5072. Hänellä on myös maaotteluedustuksia.

Heinosen ennätystulos on 5403 vuodelta 2010.

## Lähteet
*
Kulmaritariyökkönen

**Kulmaritariyökkönen** (*Catocala nupta*) on kookas ritariyökkösiin kuuluva yöperhonen. Se lentää loppukesällä ja alkusyksystä.

## Koko ja ulkonäkö
Varsin kookas yökkönen, jonka etusiivet ovat hivenen ruskeanharmaat ja kirjavat. Etusiivessä sisempi ja ulompi poikkiviiru ovat kaksinkertaiset, tummanharmaat ja erottuvat hyvin, mutta kuvioinnin terävyys vaihtelee. Etenkin ulompi poikkiviiru mutkittelee terävästi. Poikkiviirujen välisellä alueella on tummanharmaa munuaistäplä ja sen vierellä siiven keskiosan puolella on hyvin erottuva vaalea, tummareunainen täplä. Täplien vieressä siiven tyven puolella on sumea laikku vaaleaa väriä. Takasiivet ovat kirkkaan punaiset ja niissä on etenkin etuosastaan leveä, mustanruskea reunus. Siiven keskellä on kapeampi tumma vyö, jonka etuosassa on selvä sisäänpäin suuntautunut mutka. Siipiväli 65&ndash;80&nbsp;mm.

Lajin voi sekoittaa idänritariyökköseen (*Catocala adultera*), jolla etusiipien sävy on sinertävämpi ja kuviointi on terävämpää. Lisäksi idänritariyökkösellä takasiiven tumma reunus on kapeampi.

## Levinneisyys ja lentoaika
Laji tavataan laajalti Euroopassa ja Aasian puolella Pakistaniin, Keski-Aasiaan ja Japaniin saakka. Suomessa se on jokseenkin harvinainen ja vahvasti etelään painottunut. Laji on 2000-luvun aikana levinnyt pohjoisemmaksi ja havaintoja on aina Kuusamoa myöten. Perhoset lentävät heinäkuun keskivaiheilta syyskuun alkupuoliskolle. Lennon huippu on elokuun puolivälissä.

## Elinympäristö ja elintavat
Kulmaritariyökkönen suosii reheviä ja avoimia lehtimetsiä. Sukulaistensa tapaan se viihtyy myös kulttuuriympäristöissä, kuten puistoissa ja puutarhoissa. Perhoset lentävät innokkaasti syötille, mutta joissakin määrin myös valolle.

Toukka koteloituu yhteensitomiensa lehtien väliin tai kuoressa olevaan rakoon. Muna on talvehtiva elämänvaihe.

## Ravintokasvi
Toukka elää erilaisilla pajulajeilla (*Salix*) tai joskus haavalla (*Populus tremula*).

## Lähteet

## Aiheesta muualla
* Suomen Perhoset: Kulmaritariyökkönen
* Suomen perhostutkijain seura 
* Bestimmungshilfe des Lepiforums 
* Moths and Butterflies of Europe and North Africa